**VEREJNÉ OBSTRÁVANIE**

**s finančným limitom podlimitnej zákazky bez využitia elektronického trhoviska**

**– zákazka na stavebné práce**

podľa ustanovení zákona č.343/2015Z.z o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“)

##### SÚŤAŽNÉ PODKLADY

(ďalej aj „SP“)

Predmet zákazky:

**„Rekonštrukcia budovy ZUŠ Ľudovíta Rajtera“**

Bratislava, dňa 5.9.2018

.........................................................................

**Základná umelecká škola Ľudovíta Rajtera**

**Mgr. Erika Fáberová, riaditeľka**

***OBSAH SÚŤAŽNÝCH PODKLADOV:***

A.  POKYNY NA VYPRACOVANIE PONUKY

I. VŠEOBECNÉ INFORMÁCIE

1. Identifikácia verejného obstarávateľa

2. Predmet zákazky

3. Variantné riešenie

4. Miesto, termín uskutočnenia a spôsob plnenia predmetu zákazky

5. Zdroj finančných prostriedkov

6. Druh zákazky

7. Lehota viazanosti ponuky

II. KOMUNIKÁCIA a VYSVETĽOVANIE

8. Komunikácia medzi verejným obstarávateľom a záujemcami/uchádzačmi

9. Vysvetlenie a zmeny

10. Obhliadka miesta uskutočnenia predmetu zákazky

III. PRÍPRAVA PONUKY

11.Vyhotovenie ponuky

12. Jazyk ponuky

13. Mena a ceny uvádzané v ponuke

14. Zábezpeka, podmienky jej zloženia, podmienky jej uvoľnenia alebo vrátenia

15. Obsah ponuky

16. Náklady na ponuku

IV. PREDKLADANIE PONÚK

V. OTVÁRANIE a VYHODNOCOVANIE PONÚK

18. Otváranie ponúk

19. Vyhodnotenie splnenia podmienok účasti

20. Vyhodnocovanie ponúk

21. Pravidlá elektronickej aukcie

VI. DÔVERNOSŤ vo VEREJNOM OBSTARÁVANÍ

22. Dôvernosť procesu verejného obstarávania

VII. Prijatie ponuky

23. Informácie o výsledku vyhodnotenia ponúk

24. Uzavretie zmluvy

25. Záverečné ustanovenia

B. OPIS PREDMETU ZÁKAZKY

C. OBCHODNÉ PODMIENKY

D. SPÔSOB URĆENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

G. TABUĽKA NÁVRHOV UCHÁDZAČOV NA PLNENIE KRITÉRIÍ

Príloha č. 1 – Projektová dokumentácia

Príloha č.2 – Výkaz výmer - zadanie

A. POKYNY NA VYPRACOVANIE PONUKY

**Časť I.**

**VŠEOBECNÉ INFORMÁCIE**

**1. Verejný obstarávateľ:**

***1.1.***

Názov organizácie: Základná umelecká škola Ľudovíta Rajtera

Sídlo organizácie: Sklenárova 5, 821 09 Bratislava-Ružinov

Krajina: Slovenská Republika

Štatutárny orgán:  Mgr. Erika Fáberová, riaditeľka

IČO: 31780725

*ďalej označený aj ako „verejný obstarávateľ“*

V prípade tohto verejného obstarávania zastúpený spoločnosťou:

**1.2.**

Názov organizácie: VO SK, a. s.

*Sídlo*: Záhradnícka 151, 821 08 Bratislava

*IČO:*  45 647 291

Kontaktná osoba : Martin Oravec

tel: +421 2 2090 2554

Mail: [**obstaravanie@vosk.sk**](mailto:obstaravanie@vosk.sk)

**2. PREDMET ZÁKAZKY**

2.1. Predmetom zákazky je uskutočnenie stavebných prác vedúcich k rekonštrukcii budovy Základnej umeleckej školy Ľudovíta Rajtera v rozsahu podľa časti B. Opis predmetu zákazky a projektovej dokumentácie, ktorá je prílohou týchto súťažných podkladov (ďalej aj „SP“).

2.2. Predpokladaná hodnota zákazky je **202 463,33 EUR bez DPH**.

2.3. Predmet zákazky nie je možné rozdeliť na časti.

2.3. Spoločný slovník obstarávania (CPV):

Hlavný predmet: hlavný slovník:

45214200-2 Stavebné práce na stavbe budov škôl

Doplnkový predmet: hlavný slovník:

45261410-1 Strešné izolačné práce

45421100-5 Montáž dverí a okien a súvisiacich súčastí

45310000-3 Elektroinštalačné práce

45312311-0 Inštalovanie bleskozvodov

45321000-3 Tepelnoizolačné práce

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.

3.2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia.

**4. MIESTO, TERMÍN dodania PREDMETU ZÁKAZKY**

4.1. Miesto dodania predmetu zákazky

Hlavné stavenisko alebo miesto uskutočňovania stavebných prác: budova Základnej umeleckej školy Ľudovíta Rajtera. Podrobné vymedzenie v prílohe č.1 Projektová dokumentácia SP.

4.2. Termín dodávky

Najneskôr do 3 mesiacov odo dňa odovzdania a prevzatia staveniska

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa.

**6. DRUH ZÁKAZKY**

6.1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť "B. Opis predmetu zákazky", "C. Obchodné podmienky“ a "D. Spôsob určenia ceny" týchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti "C. Obchodné podmienky" týchto SP.

**7. LEHOTA VIAZANOSTI PONUKY**

7.1. Lehota viazanosti ponuky je uvedená vo výzve na predkladanie ponúk, ktorým bolo vyhlásené toto verejné obstarávanie.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených vo výzve na predkladanie ponúk prostredníctvom vestníka Úradu pre verejné obstarávanie a súčasne formou oznámenia v profile verejného obstarávateľa.

7.4. V prípade, ak uchádzač nebude súhlasiť s predĺžením lehoty viazanosti ponúk, doručí žiadosť o späťvzatie ponuky cez systém JOSEPHINE ( https://josephine.proebiz.com ).

V prípade, ak uchádzač nedoručí takúto žiadosť o späťvzatie ponuky v lehote do 10 kalendárnych dní odo dňa zverejnenia opravy resp. oznámenia podľa bodu 7.3., má sa za to, že s predĺžením lehoty viazanosti ponúk súhlasí.

**Časť II.**

**KOMUNIKÁCIA A VYSVETĽOVANIE**

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami resp. uchádzačmi.

8.3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com> .

8.4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

8.5. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.6. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a oznámenia o vyhlásení verejného obstarávania (výzvy na predkladanie ponúk), prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia   
v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a oznámenia o vyhlásení verejného obstarávania (výzvy na predkladanie ponúk), prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

8.7. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému   
a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii   
s verejným obstarávateľom.

8.8. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.9. Verejný obstarávateľ odporúča záujemcom, ktorí si vyhľadali zákazku prostredníctvom webovej stránky obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky).

8.10. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania (výzve na predkladanie ponúk), podmienok účasti vo verejnom obstarávaní, informatívneho dokumentu alebo inej sprievodnej dokumentácie budú obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

**9. VYSVETLENIE A ZMENY**

9.1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .

9.2. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

9.3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom   
v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

9.4. Verejný obstarávateľ poskytuje vysvetlenie informácií potrebných na vypracovanie ponuky alebo   
na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.5. Podania a dokumenty súvisiace s uplatnením revíznych postupov sú medzi verejným obstarávateľom   
a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.

9.6. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.4 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

9.7. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu   
na predkladanie ponúk.

9.8. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Obstarávateľ o jeho uverejnení odošle správu všetkým známym záujemcom v deň uverejnenia. Verejný obstarávateľ, ak je to nevyhnutné, môže doplniť informácie uvedené   
v súťažných podkladoch kedykoľvek počas lehoty na predkladanie ponúk.

**10. OBHLIADKA**.

Obhliadka miesta realizácie diela sa uskutoční na mieste realizácie predmetu zákazky, t.j. v budove Základnej umeleckej školy Ľudovíta Rajtera na Sklenárovej 5, Bratislava v termínoch :

12.09.2018 o 09:00 hod., 19.09.2018 o 09:00 hod a 26.09.2018 o 09:00 hod.

Záujemcovia o obhliadku miesta realizácie stavebných prác môžu kontaktovať kontaktnú osobu Mgr. Eriku Fáberovú na telefónnom čísle: +421 903 251 942 alebo prostredníctvom emailu: skola@zussklenarova.sk.

**Časť III.**

**PRÍPRAVA PONUKY**

**11. VYHOTOVENIE PONUKY**

11.1. Uchádzač má možnosť sa registrovať do systému JOSEPHINE pomocou hesla i registráciou   
a prihlásením pomocou občianskeho preukazom s elektronickým čipom a bezpečnostným osobnostným kódom (eID).

11.2. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

1. v systéme JOSEPHINE registráciou a prihlásením pomocou občianskeho preukazom   
   s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod.,
2. alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. **Lehota na tento úkon sú 3 pracovné dni a je potrebné   
   s touto lehotou počítať pri vkladaní ponuky.**

11.3.Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**12. JAZYK PONUKY**

12.1. Ponuka, tiež doklady a dokumenty v nej predložené, musia byť vyhotovené v štátnom *(slovenskom)* jazyku, pokiaľ nie je určené inak.

12.2 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách *(EUR)* matematicky zaokrúhlená na **dve desatinné miesta.**

13.2. Ak je uchádzač platiteľom dane z pridanej hodnoty *(ďalej len "DPH")*, navrhovanú zmluvnú cenu (v texte zmluvy)uvedie v zložení:

* navrhovaná zmluvná cena uvedená v *EUR bez DPH*,
* percentuálna sadzba a výška DPH,
* navrhovaná zmluvná cena celkom uvedená v *EUR vrátane DPH.*

13.3. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.

**14. ZÁBEZPEKA**

14.1. Zábezpeka ponuky **sa vyžaduje.** Zábezpeka zabezpečuje ponuku uchádzača počas lehoty viazanosti ponúk.

14.2. Zábezpeka je stanovená vo výške 2 000,- EUR.

14.3. Spôsoby zloženia zábezpeky ponuky:

A) poskytnutím bankovej záruky za uchádzača

B) zložením finančných prostriedkov na bankový účet verejného obstarávateľa.

Podmienky zloženia zábezpeky ponuky:

1. Poskytnutie bankovej záruky za uchádzača - podmienky:

Záručná listina môže byť vystavená bankou alebo pobočkou zahraničnej banky (ďalej len „banka"). Zo záručnej listiny vystavenej bankou musí vyplývať, že:

Banka uspokojí veriteľa (verejný obstarávateľ podľa bodu 1) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 14.2. Banka sa zaväzuje zaplatiť vzniknutú pohľadávku do 30 dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou a vzniká doručením záručnej listiny verejnému obstarávateľovi. Platnosť bankovej záruky končí uplynutím lehoty viazanosti ponúk.

Banková záruka zanikne:

• plnením banky v rozsahu, v akom banka za uchádzača poskytla plnenie v prospech verejného obstarávateľa,

• uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.

Záručná listina, v ktorej banka písomne vyhlási, že uspokojí verejného obstarávateľa za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, musí byť súčasťou ponuky.

Ak záručná listina nebude súčasťou ponuky uchádzača, bude ponuka uchádzača vylúčená z verejného obstarávania.

Platnosť poskytnutej bankovej záruky zanikne uplynutím lehoty na ktorú bola vystavená, pokiaľ verejný obstarávateľ písomne neoznámi banke svoje nároky z bankovej záruky počas doby jej platnosti.

V prípade predĺženia lehoty viazanosti ponúk, je uchádzač povinný doručiť verejnému obstarávateľovi do 10 dní od oznámenia predĺženia lehoty viazanosti listinu preukazujúcu predĺženie doby platnosti bankovej záruky zodpovedajúce predĺženiu lehoty viazanosti ponúk.

1. Zloženie finančných prostriedkov na bankový účet verejného obstarávateľa

Finančné prostriedky musia byť zložené na účet verejného obstarávateľa, ktorý je:

Číslo účtu/IBAN: SK35 7500 0000 0000 2584 6133

BIC (SWIFT):  CEKOSKBX

Mena účtu: EUR

Variabilný symbol: identifikačné číslo uchádzača

**Finančné prostriedky musia byť pripísané na účte verejného obstarávateľa najneskôr v čase uplynutia lehoty na predkladanie ponúk, ak finančné prostriedky nebudú zložené na účte verejného obstarávateľa, bude ponuka uchádzača vylúčená.**

14.4. Spôsob zloženia zábezpeky si uchádzač vyberie podľa podmienok zloženia uvedených v bode 14.3.

14.5. V prípade predĺženia lehoty viazanosti ponúk, zábezpeka ponuky naďalej zabezpečuje viazanosť ponúk uchádzačov až do uplynutia takto predĺženej lehoty viazanosti ponúk.

14.6. Verejný obstarávateľ uvoľní alebo vráti uchádzačovi zábezpeku do siedmich dní odo dňa

a) márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

b) uzavretia zmluvy.

14.7. Zábezpeka prepadne v prospech verejného obstarávateľa a obstarávateľa, ak uchádzač

a) odstúpi od svojej ponuky v lehote viazanosti ponúk alebo

b) neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 12 ZVO.

**15. OBSAH PONUKY**

15.1. Záujemca je povinný pri zostavovaní ponuky dodržať nasledovný obsah, pričom dodrží ustanovenia uvedené v bode 10 tejto časti SP.

15.2. Verejný obstarávateľ upozorňuje, že v súvislosti s postupom podľa § 66 ods. 7 zákona o verejnom obstarávaní, uchádzač predkladá len ponuku tak, že jeho **ponuka nebude delená** na časť „Ostatné a časť „Kritériá“.

15.3. **Ponuka predložená uchádzačom musí obsahovať tieto dokumenty** :

* TITULNÝ LIST, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť obstarávateľ s uchádzačom komunikovať, obchodné meno uchádzača a označenie súťaže;
* OBSAH PONUKY s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny;
* IDENTIFIKAČNÉ ÚDAJE UCHÁDZAČA: obchodný názov, adresa sídla uchádzača alebo miesto jeho podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail;
* DOKLADY a DOKUMENTY, ktorými uchádzač alebo skupina uchádzačov preukazuje splnenie podmienok účasti;
* DOKLADY a DOKUMENTY na preukázanie a opísanie spôsobu splnenia požiadaviek verejného obstarávateľa na predmet zákazky (opis ponúkaného predmetu zákazky), uvedené v časti B. „Opis predmetu zákazky“ týchto SP;
* NÁVRH ZMLUVY podpísanej štatutárnym zástupcom alebo osobou oprávnenou konať za uchádzača nahratý vo formáte pdf ;
* NÁVRH UCHÁDZAČA NA PLNENIE predmetu zákazky vložený do systému JOSEPHINE.

**16. NÁKLADY NA PONUKU**

16.1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**Časť IV.**

**PREDKLADANIE PONÚK**

* 1. Uchádzač môže predložiť len jednu ponuku. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com> .
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com> .
  3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch   
     a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
  4. Ak ponuka obsahuje dôverné informácie, uchádzač ich v ponuke viditeľne označí.
  5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
  6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  7. Ponuka uchádzača predložená po uplynutí lehoty na predkladanie ponúk sa elektronicky neotvorí.
  8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
  10. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne).
  11. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  12. Uchádzač alebo skupina uchádzačov môže predložiť iba jednu ponuku. Uchádzač nemôže byť   
      v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

**Časť V.**

**OTVÁRANIE A VYHODNOCOVANIE PONÚK**

**18. OTVÁRANIE PONÚK**

18.1. Pri otváraní ponúk sa nepoužijú ustanovenia § 52 ods. 1 až 4 ZVO, pričom bude primerane použitý postup podľa § 52 ods. 5 a 6 ZVO.

18.2. Miesto a čas otvárania častí ponúk sú uvedené vo výzve na predkladanie ponúk.

18.3. Pri otváraní ponúk bude verejný obstarávateľ postupovať primerane podľa ust.§ 52 ods.5 a 6 ZVO.

**19. VYHODNOTENIE SPLNENIA PODMIENOK ÚČASTI**

19.1. Vzhľadom na použitie ustanovení týkajúcich sa jednoobálkovej podlimitnej zákazky podľa ustanovení § 108 ods. 1 písm. b) a § 114 ods. 9 ZVO, pristúpi komisia vymenovaná obstarávateľom najprv   
k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.

19.2. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**20. VYHODNOCOVANIE PONÚK**

20.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

20.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

20.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky neobvykle nízkej ponuky, kde garantuje ceny počas celého obdobia realizácie dodávky.

20.4 Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

20.5. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

20.6. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**21. PRAVIDLÁ ELEKTRONICKEJ AUKCIE**

Nepoužije sa.

**Časť VI.**

**DÔVERNOSŤ VO VEREJNOM OBSTARÁVANÍ**

**22. DÔVERNOSŤ PROCESU VEREJNÉHO OBSTARÁVANIA**

22.1.Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa všeobecne záväzných právnych predpisov.

**VII. PRIJATIE PONUKY**

**23. INFORMÁCIA O VÝSLEDKU VYHODNOTENIA PONÚK**

23.1. Po vyhodnotení ponúk bude verejný obstarávateľ postupovať podľa ust. §55 ZVO.

23.2. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.

23.3. Verejný obstarávateľ nesmie uzavrieť zmluvu, s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**24. UZAVRETIE ZMLUVY**

24.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. 24.2.Verejný obstarávateľ žiada aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Verejný obstarávateľ žiada, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť. Uchádzač v ponuke predloží doklady na preukázanie splnenia podmienok účasti podľa predchádzajúcej vety, navrhovanými subdodávateľmi. Doklady na preukázanie podmienok účasti sa predkladajú ako originály alebo úradne overené kópie.

24.3. Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

24.4. Pred uzavretím zmluvy je úspešný uchádzač povinný zložiť uhradením na bankový účet verejného obstarávateľa, alebo odovzdaním bankovej záruky, zmluvnú zábezpeku vo výške 20.000,- EUR (podrobné podmienky uvedené v týchto SP časť C. Obchodné podmienky), a to najneskôr do uplynutia lehoty uvedenej   
v ust. § 56 ods.10 ZVO. Nezloženie zábezpeky v stanovenej lehote bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods.10 ZVO. Podrobnosti o zmluvnej zábezpeke požiadavkách, ktoré musí spĺňať sú uvedené v súťažných podkladoch časť „C. Obchodné podmienky“.

**25. ZÁVEREČNÉ USTANOVENIE**

25.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

25.2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami ZVO.

**B. OPIS PREDMETU ZÁKAZKY**

1.1. Predmetom zákazky je uskutočnenie stavebných prác vedúcich k rekonštrukcii budovy Základnej umeleckej školy Ľudovíta Rajtera v rozsahu podľa projektovej dokumentácie, ktorá je prílohou č. 1 týchto súťažných podkladov (ďalej aj „SP“).

Stavebné práce realizované v exteriéri na základe projektovej dokumentácie:

* výmena celého obvodového plášťa východnej a západnej fasády za montované fasádne panely, montáž výplní vonkajších otvorov a fasádnych panelov
* zateplenie štítovej južnej a severnej fasády kontaktným zatepľovacím systémom
* nová hydroizolácia a zateplenie soklovej časti Zateplenie strechy nad 2.NP
* nová krytina strechy, nové klampiarske výrobky, nové dažďové vpusty zaústené do jestvujúcich rúr dažďovej kanalizácie
* montáž sklenej markízy nad vstupom Dočasná demontáž a opätovná montáž bleskozvodu na streche
* montáž elektricky ovládaných vonkajších textilných roliet na západnej fasáde
* príprava elektroinštalácie na montáž elektricky ovládaných vonkajších textilných roliet na východnej fasáde

Stavebné práce realizované v interiéri na základe projektovej dokumentácie:

* dočasná demontáž vybraných radiátorov – podľa potreby, nový náter radiátorov
* vyspravenie ostení a nadpražia okien v interiéri v mieste priečok - doplnenie obkladov oceľových konštrukcií SDK s protipožiarnou ochranou hr. 15 min, náter farba biela
* vyspravenie podláh po montáži fasádnych panelov a SDK predsadených obkladov a stien
* zaizolovanie TI parapetných častí a atikovej časti.

1.2. Podrobné vymedzenie predmetu zákazky je uvedené v prílohe č. 1 týchto SP – projektová dokumentácia. Súčasťou opisu požadovaného predmetu zákazky sú všetky podmienky a okolnosti uvedené v časti   
„C. obchodné podmienky“ týchto súťažných podkladov.

1.3. Spoločný slovník obstarávania (CPV):

Hlavný predmet: hlavný slovník:

45214200-2 Stavebné práce na stavbe budov škôl

Doplnkový predmet: hlavný slovník:

45261410-1 Strešné izolačné práce

45421100-5 Montáž dverí a okien a súvisiacich súčastí

45310000-3 Elektroinštalačné práce

45312311-0 Inštalovanie bleskozvodov

45321000-3 Tepelnoizolačné práce

1.4. Predpokladaná hodnota zákazky je stanovená na **202 463,33 EUR bez DPH**.

**2. Miesto a lehota plnenia**

2.1. Hlavné stavenisko alebo miesto uskutočňovania stavebných prác: budova Základnej umeleckej školy Ľudovíta Rajtera. Podrobné vymedzenie v prílohe č.1 Projektová dokumentácia SP.

2.1 Lehota uskutočnenia stavebných prác je do **3 mesiacov** odo dňa odovzdania a prevzatia staveniska.

**3. Doklady a dokumenty preukazujúce splnenie požiadaviek verejného obstarávateľa na predmet zákazky**

3.1 Uchádzač predloží vo svojej ponuke kompletne ocenený výkaz výmer v elektronickej podobe vo formáte .xls/.xlsx, doplnený o konkrétne označenie výrobkov a stavebných výrobkov, ktoré použije pri dodávke stavebných prác a to minimálne výrobcom, typovým označením a ďalším označením ak je to potrebné na jednoznačné určenie konkrétneho výrobku pričom:

* položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom ako súčasť projektovej dokumentácie v prílohe č. 2 SP,
* v prípade, ak sa vo výkaze výmer resp. v rozpočte predloženom verejným obstarávateľom nachádzajú obchodné názvy výrobkov, uchádzač môže predložiť aj alternatívne výrobky, ktoré však musia byť **ekvivalentné** ako verejným obstarávateľom požadované výrobky. Pod ekvivalentným sa myslí v tomto prípade rovnaký z pohľadu navrhnutých stavebných postupov, s parametrami rovnakými alebo lepšími ako požaduje verejný obstarávateľ,
* pokiaľ sa budú položky z výkazu výmer z cenovej ponuky uchádzača množstevne a vecne líšiť od položiek z výkazu výmer poskytnutého verejným obstarávateľom, verejný obstarávateľ bude toto považovať za nesplnenie požiadaviek verejného obstarávateľa na predmet zákazky a takáto cenová ponuka bude vylúčená.

3.2. Uchádzač predloží vo svojej ponuke na preukázanie splnenia kvalitatívnych požiadaviek na predmet zákazky:

1. platnú licenciu uchádzača na zhotovovanie vonkajších tepelnoizolačných kontaktných systémov, ktoré sú predmetom obstarávania, ktorá oprávňuje jeho držiteľa vykonávať práce pri zhotovovaní vonkajších tepelnoizolačných systémov v zmysle § 43g zákona č. 50/1976 Zb. o územnom plánovaní a stavebnom poriadku v znení neskorších predpisov, vydanú akreditovaným Inšpekčným orgánom a platnú minimálne do uplynutia lehoty viazanosti ponúk uvedenej v bode IV.2.6) výzvy na predkladanie ponúk. Licenciu je potrebné predložiť vrátane prílohy - podmienok platnosti a zoznamu komponentov tepelnoizolačného systému,
2. platnú správu z inšpekcie kvality vykonávaných prác pri zhotovovaní tepelnoizolačných kontaktných systémov ktoré sú predmetom obstarávania, pričom ak bude obsahovať vyjadrenie inšpekčného orgánu o nevyhovení požiadavkám na udelenie licencie, návrh na zrušenie alebo dočasné pozastavenie platnosti licencie bude sa to posudzovať ako nesplnenie podmienky účasti,
3. platnú licenciu (platnú minimálne do uplynutia lehoty viazanosti ponúk uvedenej v bode IV.2.6) výzvy na predkladanie ponúk) uchádzača na zabudovanie vonkajších otvorových konštrukcií do stavby podľa zákona č. 50/1976 Zb. v znení neskorších predpisov (ďalej len „stavebný zákon“) a STN 73 3134. Licenciou sa potvrdzuje odborná kvalifikácia zhotoviteľa stavebných prác pri zabudovaní vonkajších otvorových konštrukcií do stavby v zmysle Zásad montáže a podľa článku 4.1 normy STN 73 3134:2014: Stavebné práce Styk okenných konštrukcií a obvodového plášťa budovy, Požiadavky, zhotovovanie a skúšanie, ktorá je záväzná podľa § 43g ods. 2 stavebného zákona. Montáž otvorových konštrukcií musí byť preukázateľne zabezpečená odborne zaškolenými pracovníkmi v oblasti zhotovovania pripojovacích škár, použitia tesniacich materiálov a ďalších súvisiacich materiálov,
4. záväzný návrh organizácie výstavby, ktorý musí byť v súlade s platným právnym poriadkom SR, so všetkými požiadavkami uvedenými v týchto súťažných podkladoch a v súlade s ponukou uchádzača a ktorý musí obsahovať min.:
   * koncepciu postupu výstavby od zariadenia staveniska po ukončenie výstavby, vrátane prehľadného nákresu riešenia staveniska s vysvetlením,
   * riešenie zabezpečenia kancelárií, hygienických a sociálnych objektov v súlade s platným právnym poriadkom SR,
   * informácie o potrebe elektrickej energie,
   * spôsob zásobovania staveniska vodou a odvedenie odpadových vôd, vrátane určenia potreby, resp. množstiev,
   * riešenie skladových plôch,
   * nakladanie s odpadom, vrátane spôsobu jeho triedenia,
   * podmienky bezpečnosti a ochrany zdravia pri práci,
   * zabezpečenie požiarnej ochrany staveniska,
   * časový postup likvidácie zariadenia staveniska,
   * dôležité kontakty.
5. vecný a časový harmonogram realizácie prác s dobou plnenia 3 mesiacov, ktorý bude korešpondovať   
   s dokumentáciou (príloha č. 1 SP) Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Časové údaje o začiatku a konci výstavby ak sú uvedené v projektovej dokumentácii, nie sú pre uchádzača záväzné, uchádzač vypracuje vlastný harmonogram, s tým, že musí dodržiavať všetky podmienky a pravidlá uvedené v pláne organizácie výstavby. Uchádzač je povinný zohľadniť v harmonograme prác prevažujúce klimatické podmienky a lehotu výstavby celého diela. Ak vecný a časový harmonogram realizácie prác nebude korešpondovať   
   s projektovou dokumentáciou (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky a takáto cenová ponuka bude vylúčená. **Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky!** Verejným obstarávateľom odsúhlasený harmonogram sa stane súčasťou (prílohou) uzavretej zmluvy s úspešným uchádzačom.

3.3. Kvalitatívne a výkonnostné parametre výrobkov, ktoré navrhuje uchádzač použiť pri realizácii stavebných prác preukáže každý uchádzač vo svojej ponuke predložením vyhlásení o zhode vydaných výrobcom alebo dovozcom alebo vyhlásení o parametroch alebo iných dokladov vydávaných podľa zákona alebo iných predpisov platných na území členských štátov EÚ týkajúce sa:

* kontaktného zatepľovacieho systému, a to na všetky jeho súčasti, ktorý má byť predmetom dodávky stavebných prác podľa jeho ponuky,
* okien a dverí na všetky okná a dvere, ktoré majú byť predmetom dodávky stavebných prác podľa jeho ponuky.

3.4. Vyššie uvedené licencie úspešného uchádzača musia byť platné po celú dobu realizácie stavebných prác. Doklady a dokumenty podľa bodov 3.1. a 3.2. sa predkladajú ako originály alebo úradne overené kópie, doklady a dokumenty podľa bodu 3.3. je možné predložiť ako kópie.

3.5. Uchádzač je povinný pri voľbe technologických postupov a materiálov v plnej miere vychádzať z pokynov uvedených v projektovej dokumentácii a rozpise položiek rozpočtu stavby (t.j. výkaz výmer – zadanie).

3.6. Pokiaľ sa v projektovej dokumentácii, alebo vo výkaze výmer, ktoré sú prílohou týchto súťažných podkladov, nachádzajú názvy konkrétnych výrobkov a materiálov, verejný obstarávateľ ich týmto dopĺňa slovami „**alebo ekvivalentný**“. Pod ekvivalentným sa myslí v tomto prípade rovnaký z pohľadu navrhnutých stavebných postupov, s parametrami rovnakými alebo lepšími ako požaduje verejný obstarávateľ. Kvalitatívne a výkonnostné parametre výrobkov určených na použitie pri uskutočňovaní stavebných prác uvedené v projektovej dokumentácii sú určené ako minimálne a uchádzač musí ponúknuť realizáciu s takto určenými alebo lepšími parametrami.

3.7. Úspešný uchádzač je povinný pred podpisom zmluvy predložiť dôkaz o existencii poistenia (poistku) s poistnou sumou vo výške minimálne zmluvnej ceny diela s DPH, pričom jej súčasťou budú najmä nasledovné druhy poistenia:

- poistenie proti poškodeniu predmetu zákazky, s výškou poistného krytia min. vo výške ceny predmetu zákazky s DPH

- poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného na stavenisko úspešným uchádzačom alebo jeho subdodávateľom, s výškou poistného krytia min. vo výške ceny predmetu zákazky s DPH.

- poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie predmetu zákazky, s výškou poistného krytia min. 100 000,-EUR.

- poistenie pracovníkov – poistenie zodpovednosti voči zamestnancom verejného obstarávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom úspešného uchádzača, zamestnancom zástupcu verejného obstarávateľa a zamestnancom subdodávateľov za ublíženie na zdraví (alebo usmrtenie),s výškou poistného krytia min. 100 000,-EUR.

Nepredloženie dokladov o existencii poistenia v súlade s vyššie uvedenými požiadavkami, bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods. 8 ZVO.

3.8. Nepredloženie dokladov a dokumentov podľa tejto časti bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**C. OBCHODNÉ PODMIENKY**

Verejný obstarávateľ určuje svoje obchodné podmienky realizácie predmetu zákazky uvádza v nižšie uvedenom návrhu zmluvy o dielo, ktorá bude uzavretá s úspešným uchádzačom.

**Zmluva o dielo**

**uzatvorená podľa § 536 a nasl. Obchodného zákonníka**

**Článok I Zmluvné strany**

**Objednávateľ**

Názov **Základná umelecká škola Ľudovíta Rajtera**

Sídlo Sklenárova 5, 821 09 Bratislava-Ružinov

Osoba oprávnená konať Mgr. Erika Fáberová, riaditeľka

IČO 31780725

DIČ 2020974384

Bankové spojenie: ČSOB, a.s.

IBAN: SK61 7500 0000 0000 2584 6053

a

**Zhotoviteľ**

Názov

Sídlo

Osoba oprávnená konať

IČO

DIČ

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

**Článok II**

**Predmet zmluvy a miesto plnenia**

* 1. Predmetom plnenia zmluvy je záväzok Zhotoviteľa zhotoviť pre Objednávateľa Dielo:

Názov stavby : „Rekonštrukcia budovy ZUŠ Ľudovíta Rajtera“

Miesto stavby : Budova Základnej umeleckej školy Ľudovíta Rajtera, Sklenárova 5, Bratislava

podľa špecifikácie a v rozsahu určenom nasledujúcimi dokumentmi:

1. Tento dokument označený ako „Zmluva o dielo“, spolu s prílohami, ak nie sú výslovne uvedené nižšie v tomto bode;
2. Projektová dokumentácia spolu s jej prípadnými zmenami uskutočnenými počas verejného obstarávania zákazky, ktorá sa zadáva uzatvorením tejto Zmluvy o dielo (ďalej aj „Dokumentácia“),
3. Výkaz výmer
4. Súťažné podklady z verejného obstarávania, ktorého výsledkom bolo uzavretie tejto zmluvy a ponuka dodávateľa predložená v tomto verejnom obstarávaní.

Uvedené dokumenty treba chápať ako záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených projektom stavby, v súlade s platnými technickými normami a všeobecne záväznými právnymi predpismi, za podmienok dohodnutých v zmluve, riadne a včas zhotovené dielo odovzdať objednávateľovi.

2.3 Zhotoviteľ potvrdzuje, že sa v plnom rozsahu oboznámil s rozsahom a povahou diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú na realizáciu diela nevyhnutné. Cena diela odráža všetky podmienky staveniska a situácie i tie, ktoré zhotoviteľ pri zachovaní odbornej starostlivosti má predvídať..

* 1. V prípade, ak bude na riadne užívanie predmetu zmluvy nevyhnutné akékoľvek právo duševného vlastníctva Zhotoviteľa alebo tretej osoby, Zhotoviteľ zabezpečí, že Objednávateľ nadobudnutím vlastníctva k predmetu Zmluvy o dielo získal aj všetky oprávnenia a licencie na takéto práva a odplata za používanie týchto práv bude zahrnutá v cene predmetu Zmluvy o dielo.
  2. Všetky veci a podklady, ktoré sú potrebné k plneniu diela, je povinný zaobstarať Zhotoviteľ, pokiaľ nie je v tejto zmluve výslovne uvedené, že ich zaobstará Objednávateľ.
  3. Súčasťou diela sú nasledujúce činnosti, doklady a dokumenty súvisiace so zhotovením a odovzdaním diela **(ak si ich zhotovenie a odovzdanie diela vyžaduje)**, bez ohľadu na ich uvedenie, či neuvedenie vo výkaze výmer či projektovej dokumentácii:

1. Podrobná výrobná dokumentácia zhotoviteľa stavby;
2. Pripojovacie poplatky, vyjadrenia správcov sietí k pripojeniu pre účel realizácie stavby;
3. Fotodokumentácia celej realizácie stavby vrátane zabudovaných konštrukcii ;
4. Prevádzkový poriadok počas realizácie stavby;
5. Podrobný plán organizácie výstavby (výkresová a textová časť, vrátane jeho doplnenia pri zmenách počas výstavby);
6. Zriadenie aj odstránenie staveniska;
7. Revízne správy a protokoly skúšok (ak ich právne predpisy vyžadujú, preukázanie zhody zabudovaných stavebných výrobkov prostredníctvom právnymi predpismi určených dokumentov, požadované certifikáty a atesty zabudovaných stavebných výrobkov a technológií, doklady o likvidácii stavebnej sute vzniknutej počas realizácie výstavby .

**Článok III Čas plnenia**

1. Zhotoviteľ sa zaväzuje, že zrealizuje dielo v týchto termínoch:

Termín začatia realizácie diela: dňom odovzdania a prevzatia staveniska Zhotoviteľom,

Termín ukončenia realizácie diela: do troch mesiacov odo dňa odovzdania a prevzatia staveniska Zhotoviteľom

1. Objednávateľ odovzdá pred začatím realizácie diela Zhotoviteľovi stavenisko formou písomného vzájomne potvrdeného protokolu o odovzdaní a prevzatí. Objednávateľ sa zaväzuje stavenisko odovzdať Zhotoviteľovi a Zhotoviteľ sa zaväzuje stavenisko od objednávateľa prevziať do 7 dní od doručenia výzvy Objednávateľa na prevzatie staveniska Zhotoviteľovi. Objednávateľ sa zaväzuje zaslať Zhotoviteľovi výzvu na prevzatie staveniska po nadobudnutí účinnosti zmluvy. V prípade, ak si Zhotoviteľ stavenisko neprevezme najneskôr do 7 dní hoci mu to bolo umožnené, považuje sa toto za odovzdané a prevzaté na účely tejto zmluvy uplynutím tejto lehoty. Objednávateľ sa zaväzuje odovzdať Zhotoviteľovi stavenisko vypratané, spôsobilé na začatie stavebných prác podľa tejto Zmluvy.
2. Zhotoviteľ sa zaväzuje dielo realizovať v čiastkových termínoch tak, ako sú uvedené v Harmonograme stavebných prác (ďalej len „Harmonogram“), ktorý tvorí prílohu č. 1 tejto Zmluvy o dielo. *(pozn. Harmonogram predložený zhotoviteľom ako súčasť ponuky vo verejnom obstarávaní)*
3. Zhotoviteľ je oprávnený požadovať zmenu termínu realizácie diela iba v týchto prípadoch, ktoré budú objektívne a preukázateľne brániť v realizácii diela v termínoch podľa Harmonogramu:
4. zásahu orgánov štátnej správy, ktorý vznikol z dôvodov mimo sféry vplyvu Zhotoviteľa;
5. prerušení prác na diele Objednávateľom;
6. zmene technického riešenia diela zo strany Objednávateľa;
7. v prípadoch ak klimatické a meteorologické podmienky objektívne neumožňujú uskutočňovania diela alebo zabraňujú použitiu technologických postupov potrebných na vykonanie Diela;
8. v prípadoch vyššej moci, ktorá znemožňuje riadnu realizáciu diela alebo jeho časti. Pod pojmom vyššia moc sa rozumejú okolnosti majúce vplyv na dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení Zmluvy o dielo (napr. vojna, mobilizácia, povstanie, a pod.);
9. omeškaní Objednávateľa s odovzdaním staveniska.
10. Podmienkou zmeny termínu zhotovenia diela podľa tohto článku Zmluvy o dielo je skutočnosť, že Zhotoviteľ ohlási dôvod na zmenu Objednávateľovi. Zmenu termínu zhotovenia diela schvaľuje stavebný dozor písomnou formou. Zhotoviteľ v týchto prípadoch nie je počas tejto schválenej doby v omeškaní s uskutočnením, ukončením a odovzdaním diela. Zmenu zmluvy možno uskutočniť lev súlade s ust. bodu 11.7 tejto zmluvy.
    1. Údaje o začiatku a konci lehoty výstavby uvedené v projektovej dokumentácii nie sú pre obsah tejto zmluvy relevantné a zmluvné strany ich nebudú brať do úvahy.

**Článok IV Cena diela**

1. Celková cena za kompletné zrealizovanie diela je:

Cena bez DPH: ..................... EUR

DPH .... %: ..................... EUR

Cena celkom vrátane DPH: ..................... EUR.

1. Cena diela bola určená ako súčet položiek rozpočtu, ktorý tvorí prílohu č. 2 ako súčasť tejto Zmluvy o dielo bol vytvorený ako súčasť ponuky Zhotoviteľa vo verejnom obstarávaní (ďalej len „Výkaz výmer“).
2. Cena diela obsahuje všetky náklady na zhotovenie diela, predovšetkým náklady na prácu, všetky stroje, vybavenie a zariadenie, ich používanie a údržbu, ďalej všetky služby, ktoré zabezpečujú realizáciu prác, dokončenie, údržbu počas realizácie diela, likvidáciu odpadu vzniknutého v súvislosti s realizáciou diela, náklady na zabezpečenie bezpečnosti a ochrany zdravia pri práci na stavenisku, zmluvné záruky, bankové náklady, zisk, všeobecné riziká v súlade s ustanoveniami Zmluvy o dielo, vrátane zmluvne stanovenými záväzkami a zodpovednosťou.
3. K zmene ceny diela môže dôjsť výlučne z týchto dôvodov:
4. pri zmene rozsahu diela jeho rozšírením zo strany Objednávateľa, na základe písomnej žiadosti Objednávateľa adresovanej Zhotoviteľovi. Podkladom pre určenie zvýšenej ceny diela bude Výkaz výmer. V prípade, ak bude požadovať Objednávateľ naviac práce, ktoré nie sú ocenené vo Výkaze výmer, Zhotoviteľ predloží do 5 (piatich) dní od obdržania žiadosti Objednávateľa návrh ceny takýchto prác. Cena naviac prác musí byť písomne odsúhlasená Objednávateľom;
5. pri zmene technického riešenia diela požadovaného Objednávateľom, zmena ceny diela bude v tomto prípade riešená dohodou strán, výlučne na základe písomného odsúhlasenia Objednávateľom;
6. pri zmene sadzby dane z pridanej hodnoty, v takom prípade cena sa automaticky zmení o zvýšenú alebo zníženú položku DPH;
7. ***zúžením predmetu plnenia Objednávateľom formou*** vylúčenia akejkoľvek jeho položky Objednávateľom na základe písomného oznámenia adresovaného Zhotoviteľovi, v takom prípade sa cena diela znižuje automaticky o cenu nerealizovaných položiek, určenú z Výkazu výmer.
8. Zhotoviteľ vyhlasuje, že sa dôkladne oboznámil s povahou a rozsahom diela, vrátane potreby všetkých práv, ktorých nadobudnutie je potrebné pre zrealizovanie diela, podrobne je mu známy obsah Výkazu výmer. Zhotoviteľ nie je oprávnený účtovať Objednávateľovi žiadne dodatočné náklady, hoci by pre riadne dokončenie diela ako celku podľa projektovej dokumentácie boli potrebné materiály, výrobky alebo práce nezahrnuté vo Výkaze výmer, okrem tých, ktoré vzniknú na základe neskoršej požiadavky Objednávateľa na zmenu diela z dôvodov ustanovených v tejto Zmluve o dielo a ktoré budú predmetom jeho písomného odsúhlasenia podľa tejto Zmluvy o dielo.

**Článok V**

**Spôsob fakturácie a platobné podmienky**

1. Zhotoviteľ je oprávnený účtovať Objednávateľovi cenu Diela a objednávateľ je povinný zaplatiť Zhotoviteľovi cenu Diela po odovzdaní a prevzatí Diela objednávateľom a po tom, ako budú riadne odstránené pri preberaní Diela uplatnené vady alebo nedorobky. Tieto skutočnosti budú podkladom pre vystavenie faktúry na cenu Diela a prílohami tejto faktúry budú:

- kópia stavebným dozorom odsúhlaseného súpisu všetkých vykonaných prác a dodávok,

- kópia protokolu o odovzdaní a prevzatí Diela,

- záznam o odstránení vád a nedorobkov.

1. Splatnosť ceny bude 45 dní odo dňa jej doručenia Objednávateľovi.
2. Faktúra - daňový doklad bude obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov, minimálne však:
3. označenie faktúra - daňový doklad a jej číslo;
4. názov a adresu sídla Objednávateľa a Zhotoviteľa a adresu, na ktorú má byť faktúra

zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy a označenie diela;
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia;
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú

fakturovanú sumu zaokrúhlenú na dve desatinné miesta;

1. náležitosti pre účely dane z pridanej hodnoty;
2. pečiatku a podpis Zhotoviteľa;
3. prílohy v zmysle tejto Zmluvy o dielo.
4. Za správne vyčíslenie výšky dane z pridanej hodnoty zodpovedá Zhotoviteľ v plnom rozsahu.
5. Zhotoviteľ je povinný v súpise vykonaných prác dodávok uvádzať iba také práce a dodávky, ktoré zodpovedajú prílohe č. 2 tejto zmluvy.
6. V prípade, že faktúra a jej prílohy nebude obsahovať všetky dohodnuté náležitosti, Objednávateľ sumu ceny uvedenú na takejto faktúre neuhradí a vráti Zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Objednávateľovi.
7. Zhotoviteľ zašle Objednávateľovi faktúru spolu v 4 (štyroch) vyhotoveniach.
8. Platba sa považuje za uhradenú dňom odpísania jej sumy z účtu Objednávateľa v prospech účtu Zhotoviteľa.
9. Zmluvné strany prehlasujú, že dojednanie lehoty splatnosti nie je v hrubom nepomere k právam a povinnostiam vyplývajúcim z tejto zmluvy pre Zhotoviteľa a takéto dojednanie odôvodňuje skutočnosť, že Objednávateľ financuje preplatenie služieb za propagáciu a informovanosť z poskytnutých finančných prostriedkov z Operačného programu Kvalita životného prostredia, kde je pri platení záväzkov viazaný ustanoveniami zmluvy o nenávratnom finančnom príspevku s riadiacim orgánom operačného programu, najmä povinnosťami kontroly žiadostí o platbu.
10. Zmluvné pokuty a sankcie sú splatné do 3 dní po tom, ako je ich výška oznámená Zhotoviteľovi.

**Článok VI**

**Spôsob realizácie diela.**

* 1. Zhotoviteľ je povinný dodržiavať pri plnení tejto Zmluvy o dielo všetky súvisiace všeobecne záväzné právne predpisy a technické normy.
  2. Zhotoviteľ vyhlasuje, že pred podpisom tejto Zmluvy o dielo si stavenisko a jeho okolie prehliadol a overil si všetky s tým súvisiace dostupné informácie v takej miere, že je plne oboznámený s jeho tvarom a charakteristikou, hydrologickými a klimatickými podmienkami a možnosťami prístupu na stavenisko, ako aj s potrebou všetkých práv potrebných pre realizáciu diela. Zhotoviteľ od Objednávateľa v tejto súvislosti nepožaduje, ani po prevzatí staveniska požadovať nebude, žiadne ďalšie plnenie.
  3. Zhotoviteľ je povinný umožniť

1. Objednávateľovi,
2. stavebnému dozoru,
3. orgánom verejnej správy, vykonávajúcim činnosti v rámci svojich právomocí,
4. inej osobe oprávnenej na to všeobecne záväzným právnym predpisom alebo splnomocnenej Objednávateľom, prístup na stavenisko a na ktorékoľvek miesto, kde sa budú vykonávať práce súvisiace s touto Zmluvou o dielo.
   1. Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a  bezpečnosť a ochranu zdravia pri práci (BOZP). Zhotoviteľ zabezpečuje na vlastné náklady koordinátora BOZP.
   2. Zhotoviteľ je povinný na požiadanie odovzdať Objednávateľovi fotokópie dokladov o odbornej spôsobilosti všetkých osôb, ktoré budú vykonávať dielo.

a) Ku dňu odovzdania staveniska (pracoviska) sa Objednávateľ zaväzuje Zhotoviteľovi odovzdať:

1. projektovú dokumentáciu,
2. stavebné povolenie, alebo ohlásenie stavby (v závislosti na zákonných podmienkach)
3. oznámenie o tom, kto bude vykonávať stavebný dozor, spolu s identifikačnými údajmi tohto subjektu.

b) Ku dňu odovzdania staveniska (pracoviska) sa Zhotoviteľ zaväzuje potvrdiť Objednávateľovi identifikáciu osoby stavbyvedúceho.

* 1. Zhotoviteľ počas realizovania diela a odstraňovania prípadných vád na ňom je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na stavenisku aj mimo neho pred znečistením, udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie akýchkoľvek toxických odpadov alebo látok.
  2. Zhotoviteľ v plnom rozsahu zodpovedá za bezpečnosť a ochranu zdravia pri práci a bezpečnosť technických zariadení pri realizácii odstraňovacích a stavebných prác, najmä v súlade s ustanoveniami vyhlášky Ministerstva práce, sociálnych vecí a rodiny Slovenskej republiky č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ preberá plnú zodpovednosť za primeranosť, stabilitu a bezpečnosť všetkých pracovných postupov a metód výstavby. Zhotoviteľ je povinný zaistiť bezpečnosť všetkých osôb oprávnených byť na stavenisku a podniknúť všetky potrebné opatrenia na ochranu životného prostredia na stavenisku a mimo neho tak, aby sa zamedzilo škodám alebo ohrozeniu osôb alebo majetku, alebo iným nepriaznivým účinkom realizácie stavby. Objednávateľ nezodpovedá za akékoľvek odškodnenie alebo kompenzácie splatné ktorémukoľvek robotníkovi alebo inej osobe vykonávajúcej práce na diele.
  3. Zhotoviteľ je povinný viesť odo dňa prevzatia staveniska o prácach, ktoré vykonáva stavebný denník, a to v jednom origináli a v jednej kópii pre Objednávateľa, resp. stavebný dozor. Do denníka sa zapisujú všetky rozhodujúce skutočnosti, týkajúce sa realizácie práce, predovšetkým

1. ich časový postup,
2. údaje o počasí (maximálna a minimálna teplota),
3. údaj o pracovníkoch a ich počtoch, mechanizmoch,
4. rozsah a kvalita prác,
5. prípadné odchýlky od projektovej dokumentácie a ich zdôvodnenia,
6. prípadné vyjadrenia stavebného dozoru alebo Objednávateľa,
7. prípadné vyjadrenia projektanta,
8. prípadné prerušenia prác s ich odôvodnením,
9. iné údaje dôležité pre posúdenie hospodárnosti prác a
10. údaje nevyhnutné pre posúdenie prác orgánmi verejnej správy.

Stavebný dozor je oprávnený denne sledovať obsah stavebného denníka. Za týmto účelom zodpovedný zástupca Zhotoviteľa je povinný predložiť stavebnému dozoru denný záznam vykonaných prác, najneskôr nasledujúci deň na podpis. Stavebný dozor v stavebnom denníku vyznačí svoj súhlas prípadne nesúhlas s obsahom denného záznamu, a to s uvedením dôvodov nesúhlasu. Ak tak neurobí najneskôr do troch dní odo dňa predloženia záznamu Zhotoviteľom má sa za to, že s obsahom záznamu súhlasí.

* 1. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady.
  2. Zhotoviteľ bude informovať Objednávateľa o stave rozpracovanosti diela (odstraňovacích prác) na pravidelných kontrolných dňoch, ktoré bude organizovať podľa požiadavky Objednávateľa. Kontrolný deň sa bude konať v termíne určenom dohodou strán, najneskôr do 5 (piatich) dní od obdržania žiadosti Objednávateľa Zhotoviteľom.
  3. Zhotoviteľ je povinný informovať Objednávateľa o dodávateľoch, ktorí sa budú podieľať na realizačných prácach na predmete diela. Zhotoviteľ nesmie stavbu ako celok odovzdať k zhotoveniu inému subjektu. Objednávateľ má právo vylúčiť z realizácie diela alebo ktorejkoľvek jeho časti hociktorého z dodávateľov Zhotoviteľa.
  4. Zhotoviteľ je povinný pri plnení tejto Zmluvy o dielo riadiť sa písomnými pokynmi Objednávateľa. V prípade ak pokyny Objednávateľa budú podľa názoru Zhotoviteľa nevhodné, Zhotoviteľ na to Objednávateľa písomne upozorní. Ak napriek upozorneniu bude Objednávateľ trvať na realizácii predmetných pokynov, Zhotoviteľ nezodpovedá za prípadné škody spôsobené nevhodnými pokynmi Objednávateľa.
  5. Zhotoviteľ sa zaväzuje, že akúkoľvek ním spôsobenú alebo zapríčinenú škodu pri realizácii diela odstráni tak, že uvedie vec do pôvodného stavu na vlastné náklady, alebo nahradí spôsobenú škodu bez zbytočného odkladu Objednávateľovi. Určenie spôsobu odstránenia škody podľa tohto bodu zmluvy patrí Objednávateľovi.
  6. Všetky podstatné časti diela, stavebné materiály, výrobky, ich hlavné časti a podobne je Zhotoviteľ povinný predložiť na schválenie stavebnému dozoru. Na vyžiadanie mu tiež musia byť predložené výkresy, a iné podklady súvisiace s predmetom plnenia.
  7. Zhotoviteľ použije pre dielo len výrobky, ktoré majú také vlastnosti, aby počas predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia. Za týmto účelom materiály, stavebné diely a výrobky zabezpečované Zhotoviteľom musia byť dokladované certifikátmi v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať Zmluve o dielo a požadovaným skúškam, musí Zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša Zhotoviteľ. Objednávateľ môže stanoviť termín na odstránenie chýb primeraný ich rozsahu.
  8. Stavebný dozor je oprávnený dať pracovníkom Zhotoviteľa pokyn prerušiť prácu, ak zodpovedný pracovník Zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody. Objednávateľ alebo stavebný dozor má plné právo namietať a žiadať Zhotoviteľa, aby ihneď odvolal zo stavby každého pracovníka, ktorého Zhotoviteľ zabezpečil a ktorý sa, podľa ich názoru, nesprávne správa alebo je nezodpovedný, či nedbalý vo vzťahu k riadnemu plneniu svojich povinností, alebo ktorého prítomnosť na stavbe je z iných dôvodov, podľa mienky Objednávateľa alebo stavebného dozoru, nežiadúca.
  9. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou tak, aby mal Objednávateľ a stavebný dozor prehľad o ľuďoch pohybujúcich sa v rámci staveniska. Firemným štítkom neoznačeného pracovníka má zástupca Objednávateľa právo vykázať zo stavby.
  10. Zhotoviteľ je povinný odškodniť v plnej výške Objednávateľa za všetky škody a nároky súvisiace s úmrtím alebo zranením akejkoľvek osoby, stratou alebo poškodením akéhokoľvek majetku (iného ako dielo) alebo životného prostredia, ku ktorým došlo následkom realizácie diela alebo odstránenia všetkých jeho vád. Medzi tieto nároky patria tiež náklady súvisiace s reklamáciami, súdnym alebo správnym konaním, náhradami škôd iným osobám, ktoré bude objednávateľ povinný zaplatiť, iným nákladom, poplatkom, pokutou alebo inou sankciou uloženou Objednávateľovi.
  11. Zhotoviteľ bol povinný mať pred uzatvorením tejto zmluvy uzatvorené:
* poistenie proti poškodeniu diela, s výškou poistného krytia min. vo výške ceny predmetu zákazky s DPH
* poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného na stavenisko Zhotoviteľom alebo jeho subdodávateľom, s výškou poistného krytia min. vo výške ceny predmetu zákazky s DPH.
* poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia min. 300 000,-EUR.
* poistenie pracovníkov – poistenie zodpovednosti voči zamestnancom Objednávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom Zhotoviteľa, zamestnancom zástupcu Objednávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 100 000,-EUR .

Tieto poistenia musia byť platné počas celej doby realizácie stavebných prác - diela podľa tejto zmluvy a Zhotoviteľ je povinný to na výzvu Objednávateľa kedykoľvek preukázať.

* 1. Zmluvné strany v súlade s ustanovením § 263 zákona č. 513/1991 Zb. Obchodného zákonníka v znení neskorších predpisov (ďalej aj „Obchodný zákonník“) vylučujú pre právne vzťahy vyplývajúce z tejto zmluvy účinnosť: ustanovenia § 551 ods.1 štvrtej vety Obchodného zákonníka; ustanovenia §547 ods.2, 3, 4 Obchodného zákonníka; ustanovenia §548 ods. 2 Obchodného zákonníka; ustanovenia §551 ods. 2 druhej vety Obchodného zákonníka; ustanovenia §552 Obchodného zákonníka.
  2. Ak Zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom, je Zhotoviteľ povinný oznámiť to bez zbytočného odkladu Objednávateľovi a navrhnúť mu zmenu diela. Kým Zhotoviteľ nedostane písomné pokyny Objednávateľa určujúce spôsob a rozsah o zmeny diela je Zhotoviteľ oprávnený vykonávanie diela prerušiť iba v tej časti, ktorá je postihnutá skrytými prekážkami. Ak Zhotoviteľ porušil svoju povinnosť zistiť pred začatím vykonávania diela prekážky uvedené v tomto odseku a oznámiť ich Objednávateľovi, má Objednávateľ voči nemu nárok na náhradu škody.
  3. Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania Diela, najmä, nie však výlučne všetkých zakrývaných častí Diela. Na požiadanie Objednávateľa sa Zhotoviteľ zaväzuje sprístupniť Objednávateľovi fotodokumentáciu a umožniť Objednávateľovi vyhotovenie kópií fotodokumentácie. Pokiaľ sa Zmluvné strany nedohodnú inak, povinnosť Zhotoviteľa archivovať fotodokumentáciu zaniká odovzdaním fotodokumentácie Objednávateľovi pri odovzdaní a prevzatí Diela.
  4. Zhotoviteľ sa zaväzuje najneskôr do 7kalendárnych dní odo dna podpísania tejto Zmluvy o dielo obidvoma Zmluvnými stranami predložiť Objednávateľovi zoznam svojich pracovníkov a pracovníkov svojich subdodávateľov, ktorí budú vykonávať stavebné práce a tento zoznam sa zaväzuje počas doby zhotovovania Diela priebežne aktualizovať. Za omeškanie so splnením tejto povinnosti je zhotoviteľ povinný zaplatiť objednávateľovi zmluvnú pokutu vo výške 100 EUR za každý deň omeškania.
  5. Zhotoviteľ sa zaväzuje vykázať zo staveniska všetky osoby, ktoré odmietajú dodržiavať podmienky ustanovené všeobecne záväznými právnymi predpismi na úseku bezpečnosti a ochrany zdravia pri práci, ochrany pred požiarmi, hygieny a ochrany životného prostredia alebo osoby, ktoré tieto predpisy porušujú ako aj všetky osoby, ktoré nie sú uvedené v zozname, podľa predchádzajúceho bodu (netýka sa osôb poverených Objednávateľom. Za týmto účelom sa Zhotoviteľ zaväzuje zabezpečiť, aby všetci jeho pracovníci, vrátane pracovníkov subdodávateľov, absolvovali všetky príslušné školenia a disponovali všetkými nevyhnutnými certifikátmi, osvedčeniami a povoleniami.
  6. Objednávateľ alebo ním poverená osoba má právo kedykoľvek v priebehu vykonávania Diela v rámci pracovnej doby požiadať pracovníkov Zhotoviteľa ako aj pracovníkov subdodávateľov o absolvovanie skúšky na overenie prítomnosti alkoholu alebo inej omamnej resp. psychotropnej látky. V prípade pozitívneho výsledku uvedených skúšok sa Zhotoviteľ zaväzuje s okamžitou účinnosťou odvolať z prác na dodávke stavebných prác previnilého pracovníka Zhotoviteľa alebo subdodávateľa; pre vylúčenie akýchkoľvek pochybností platí, že odmietnutie vykonania skúšky pracovníkom Zhotoviteľa alebo subdodávateľa má pre účely tejto Zmluvy rovnaké účinky ako pozitívny výsledok skúšky.
  7. Zhotoviteľ sa zaväzuje zabezpečiť, aby sa jeho pracovníci, ako aj pracovníci subdodávateľov, bez súhlasu Objednávateľa nepohybovali alebo sa nezdržiavali na častiach staveniska, ktoré bezprostredne nesúvisia s výkonom prác na Diele.
  8. Zhotoviteľ sa zaväzuje nepoužiť bez predchádzajúceho písomného súhlasu Objednávateľa akýkoľvek materiál alebo výrobky, ktoré nie sú uvedené v Dokumentácii. Za týmto účelom sa zhotoviteľ zaväzuje, že pri vykonávaní Diela nebude použitý materiál, ktorý je škodlivý alebo svojou povahou inak nevhodný. Všetky stavebné výrobky a materiály použité pri vykonávaní Diela musia spĺňať kritériá uvedené v právnych predpisoch a projektovej dokumentácii. Všetky stavebné výrobky použité pri vykonávaní Diela musia byť bez akýchkoľvek právnych vád a nesmie sa na vzťahovať výhrada vlastníctva akejkoľvek tretej osoby.
  9. Zhotoviteľ sa zaväzuje zabezpečiť si na vlastné náklady dodávku médií (voda, elektrika a pod.), a to počas celej doby zhotovenia Diela, vrátane zriadenia všetkých prípojok a inštalácie meračov a rozvodov. Poplatky za pripojenie a dodávku médií ako aj ďalších služieb s tým súvisiacich uhrádza v celom rozsahu Zhotoviteľ.

**Článok VII**

**Zmluvné pokuty a náhrada škody**

* 1. V prípade omeškania Zhotoviteľa s riadnym a včasným odovzdaním zmluvného diela je Zhotoviteľ povinný zaplatiť Objednávateľovi zmluvnú pokutu vo výške 0,1% zmluvnej ceny diela za každý začatý deň omeškania.
  2. V prípade omeškania Zhotoviteľa s riadnym a včasným uskutočňovaním zmluvného diela v súlade s Harmonogramom je Zhotoviteľ povinný zaplatiť Objednávateľovi zmluvnú pokutu vo výške 0,1% zmluvnej ceny diela za každý začatý deň omeškania.
  3. V prípade vzniku niektorého z dôvodov na odstúpenie od zmluvy, uvedených v bode 8.1 Zmluvy o dielo je okrem odstúpenia od zmluvy, Zhotoviteľ povinný zaplatiť Objednávateľovi zmluvnú pokutu vo výške 25% zo zmluvnej ceny diela.
  4. Ak bude Zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela v dohodnutom termíne, alebo ak Zhotoviteľ neodstráni vady diela uplatnené Objednávateľom v záručnej dobe v zmysle čl. IX, bod 9.13 tejto Zmluvy o dielo včas, je povinný zaplatiť Objednávateľovi zmluvnú pokutu vo výške 100,- EUR za každú vadu a každý začatý deň omeškania až do ich odstránenia.
  5. V prípade ak Zhotoviteľ neumožní Objednávateľovi či stavebnému dozoru kedykoľvek kontrolu prebiehajúcich stavebných prác je povinný zaplatiť Objednávateľovi zmluvnú pokutu vo výške 500 Eur za každý jednotlivý aj opakovaný prípad takéhoto postupu.
  6. V prípade porušenia povinnosti Zhotoviteľa mať platné poistenie v rozsahu určenom touto Zmluvou o dielo, je povinný zaplatiť Objednávateľovi zmluvnú pokutu vo výške 5% z ceny diela a to aj opakovane.
  7. V prípade ak sa na stavenisku bude nachádzať osoba neuvedená v zozname osôb predloženom a aktualizovanom Zhotoviteľom, je Zhotoviteľ povinný zaplatiť Objednávateľovi zmluvnú pokutu vo výške 200 EUR za každé takéto porušenie povinností.
  8. V prípade ak Zhotoviteľ poruší niektorú, zo svojich zmluvných povinnosti uvedených v bodoch 6.18, 6.25, 6.26, 6.27, 6.28, tejto Zmluvy o dielo, je povinný Objednávateľovi zaplatiť zmluvnú pokutu vo výške 200 EUR za každý jednotlivý prípad porušenia zmluvy.
  9. Týmito zmluvnými pokutami nie je dotknutý nárok strán na uplatnenie nároku na náhradu škody, ktorý ostáva v celom rozsahu zachovaný.
  10. Pred podpisom tejto Zmluvy o dielo Zhotoviteľ zložil na bankový účet Objednávateľa zábezpeku vo výške 20.000,-EUR. Táto zábezpeka slúži na úhradu zmluvných sankcií, náhrady škody a ostatných pohľadávok, ktoré vzniknú Objednávateľovi voči Zhotoviteľovi na základe tejto Zmluvy o dielo alebo v súvislosti s ňou. V prípade vzniku pohľadávky Objednávateľa voči Zhotoviteľovi, Objednávateľ oznámi Zhotoviteľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a Zhotoviteľ je povinný najneskôr do 7 dní po doručení takéhoto oznámenia zaplatiť Objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 20.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení celej ceny diela podľa bodu 5.1. tejto Zmluvy o dielo, je Zhotoviteľ oprávnený požiadať Objednávateľa o vrátenie zloženej zábezpeky, resp. jej nevyčerpanej časti a Objednávateľ je v takom prípade povinný vrátiť zábezpeku, resp. jej nevyčerpanú časť Zhotoviteľovi najneskôr do 7 dní od kedy mu Zhotoviteľ svoju žiadosť doručil.
  11. Zábezpeku podľa predchádzajúceho bodu tejto Zmluvy o dielo môže zložiť Zhotoviteľ aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený Objednávateľom bez dodatočných obmedzení stanovených bankou alebo Zhotoviteľom. Banková záruka musí byť platná po dobu o mesiac presahujúcu dohodnutý termín ukončenia realizácie diela. V prípade čerpania finančných prostriedkov z bankovej záruky je v Zhotoviteľ povinný doplniť výšku bankovej záruky do 7 dní tak aby opätovne zodpovedala požadovanej výške, teda 20.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení celej ceny diela podľa bodu 5.1. tejto Zmluvy o dielo, je Zhotoviteľ oprávnený požiadať Objednávateľa o vrátenie záručnej listiny, a Objednávateľ je v takom prípade povinný vrátiť záručnú listinu, ak už nemá žiadne nároky, ktoré by z nej mohol uplatňovať, a to najneskôr do 7 dní od kedy mu Zhotoviteľ svoju žiadosť doručil.

**Článok VIII**

**Odstúpenie od zmluvy**

1. Objednávateľ môže odstúpiť od tejto Zmluvy o dielo, čiastočne odstúpiť od tejto Zmluvy o dielo, alebo odobrať Zhotoviteľovi časť realizovaných výkonov a nechať ich realizovať tretími osobami na primerané a preukázané náklady Zhotoviteľa bez ohľadu na ceny určené podľa Výkazu výmer, a to z nasledovných dôvodov ležiacich na strane Zhotoviteľa :
2. ak Zhotoviteľ preukázateľne nezhotovuje predmet plnenia v požadovanej kvalite a ani po písomnom upozornení zo strany Objednávateľa nedošlo k zjednaniu nápravy v lehote min. 14 (štrnásť) dní od doručenia písomného upozornenia;
3. ak Zhotoviteľ inak podstatným spôsobom poruší túto Zmluvu o dielo. Pod podstatným porušením tejto Zmluvy o dielo sa rozumie predovšetkým porušenie povinností Zhotoviteľa ustanovených v bodoch 6.19 a 6.20 a opakované porušenie ďalších povinností Zhotoviteľa podľa tejto Zmluvy o dielo.
4. ak na Zhotoviteľa bude vyhlásený konkurz alebo dôjde k jeho likvidácii bez právneho nástupcu.
5. Ak nastane okolnosť uvedená v bode 8.1 - odobratie Zhotoviteľovi časti realizovaných výkonov a prenechanie ich realizácie tretími osobami, Objednávateľ si uplatní u Zhotoviteľa preukázateľné zvýšené náklady. Preukázateľné zvýšené náklady musí zhotoviteľ uhradiť Objednávateľovi najneskôr do 10 dní od kedy bol na ich úhradu vyzvaný.
6. Zhotoviteľ nie je oprávnený odstúpiť od tejto Zmluvy o dielo okrem prípadov výslovne uvedených v tejto Zmluve o dielo.
7. Pokiaľ sa od tejto Zmluvy o dielo odstúpi a strany sa písomne nedohodnú inak,
8. Zhotoviteľ je povinný okamžite zastaviť práce, okrem prác neodkladných,
9. zmluvné strany vykonajú prevzatie doteraz vykonaných prác a dodávok, o čom vyhotovia protokol, ktorý podpíšu a v ktorom budú uvedené všetky práce a dodávky, ktoré boli vykonané v dohodnutej kvalite a v súlade s touto Zmluvou o dielo, ktoré Objednávateľ prevezme a Zhotoviteľovi uhradí,
10. Zhotoviteľ bezodkladne stavenisko opustí, pričom  do momentu opustenia staveniska zabezpečí ochranu staveniska.
11. Pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku Objednávateľa alebo tretej osoby.
12. Obidve zmluvné strany môžu ukončiť túto Zmluvu o dielo odstúpením v prípade, ak zmluva nenadobudne účinnosť do 2 rokov od jej podpísania zmluvnými stranami.

**Článok IX**

**Odovzdanie a prevzatie diela, záručná dobu a zodpovednosť za vady**

1. Predmetom odovzdania a prevzatia bude celé dielo naraz.
2. Zhotoviteľ je povinný písomne oznámiť Objednávateľovi najneskôr 14 (štrnásť) dní vopred, kedy bude predmet plnenia pripravený na odovzdanie a prevzatie. Na základe návrhu Zhotoviteľa, Objednávateľ zvolá najneskôr do siedmych dní písomnou pozvánkou preberacie konanie, na ktorom si zmluvné strany dohodnú časový program odovzdania diela.
3. K preberaciemu protokolu je zhotoviteľ povinný pripraviť a Objednávateľovi odovzdať tieto doklady:
4. v prípade, **ak budú použité**: doklad o licencii, technické listy, technické osvedčenie, vyhlásenie zhody, vyhlásenie o parametroch a certifikát termografickej diagnostiky budov, atesty a certifikáty použitých materiálov, zmesí a výrobkov, záručné listy,
5. doklady o vlastnostiach použitých stavebných výrobkov a konštrukčných systémov, ktoré musia spĺňať požiarnotechnické charakteristiky v zmysle zákona č. 133/2013 Z. z. o stavebných výrobkoch v znení neskorších predpisov a vlastnosti použitých technologických zariadení v zmysle zákona   
   č. 264/1999 Z. z. v znení neskorších predpisov,
6. energetický certifikát,
7. dokumentáciu priebehu všetkých realizovaných stavebných prác (fotografie, prípadne videozáznamy),
8. kópiu Stavebného denníka,
9. doklady o likvidácii odpadu v súlade s právnymi predpismi,
10. iné zápisy a doklady realizovaných prác podľa dohody strán,
11. všetky ďalšie doklady vyžadované právnymi normami pri kolaudáciu diela,
12. ostatnú projektovú dokumentáciu, ktorú obdržal od objednávateľa k vykonaniu diela.
13. O odovzdaní a prevzatí diela spíše Objednávateľ a Zhotoviteľ preberací protokol.
14. Objednávateľ sa zaväzuje dielo prevziať v prípade ak bude dielo bez vád a nedorobkov a Zhotoviteľ odovzdá pri preberacom konaní Objednávateľovi všetky doklady uvedené v bode 9.3 tejto zmluvy.
15. V prípade ak Objednávateľ bezdôvodne odmietne dielo prevziať, dielo sa považuje za prevzaté a odovzdané v deň preberacieho a odovzdávacieho konania, alebo v deň, kedy sa takéto konanie malo konať.
16. Preberací protokol bude vyhotovený v dvoch vyhotoveniach a bude obsahovať najmä:
17. základné údaje o diele,
18. zoznam odovzdaných dokladov,
19. prehlásenie strán o tom, že Zhotoviteľ dielo odovzdáva a Objednávateľ dielo preberá, pokiaľ Objednávateľ nevyužije svoje právo odmietnuť dielo prevziať,
20. podpisy oprávnených zástupcov zmluvných strán,
21. dĺžku trvania záručnej lehoty,
22. termín, do ktorého je Zhotoviteľ povinný vypratať stavenisko.
23. Ak Objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté Objednávateľom, opakuje sa preberacie konanie podľa tohto článku Zmluvy o dielo.
24. Zhotoviteľ zodpovedá za to, že dielo bude zhotovené podľa podmienok tejto Zmluvy o dielo a že počas záručnej doby bude mať vlastnosti dohodnuté v tejto Zmluve o dielo.
25. Zmluvné strany sa dohodli, že záručná doba bude trvať 60 (šesťdesiat) mesiacov s výnimkou zabudovaných technológií a výrobkov, na ktoré ich výrobcovia poskytujú kratšie záručné doby, v týchto prípadoch záručná doba zodpovedá záručnej dobe poskytnutej výrobcom takéhoto tovaru a začína plynúť odo dňa odovzdania a prevzatia diela bez vád a nedorobkov. V prípade, ak bude dielo odovzdávané po častiach, záručná doba plynie na každú samostatne odovzdávanú časť diela osobitne.
26. Práva zo zodpovednosti za vady musia byť uplatnené u Zhotoviteľa v záručnej dobe, inak tieto práva zanikajú.
27. Objednávateľ oznámi Zhotoviteľovi bez zbytočného odkladu vady diela, ktoré sa objavili počas záručnej doby a ktoré sa vyskytli aj napriek primeranej starostlivosti po odovzdaní diela (skryté vady). V oznámení Objednávateľ uvedie ako sa vady prejavujú. K oznámeniu prípadne predloží dôkazné prostriedky a navrhovaný termín ich odstránenia.
28. Zhotoviteľ je povinný na reklamáciu reagovať do 5 (piatich) pracovných dní po jej obdržaní a následne dohodnúť s Objednávateľom a podľa okolností aj s projektantom spôsob a primeranú lehotu bezodplatného odstránenia vady. Ak reklamuje Objednávateľ u Zhotoviteľa vady zhotoveného diela v záručnej dobe, je Zhotoviteľ povinný tieto odstrániť v technicky najkratšom možnom čase. Objednávateľ môže poskytnúť na požiadanie Zhotoviteľa dlhšiu lehotu, ak odstránenie vady vyžaduje dlhšiu lehotu. V prípade, ak nedôjde medzi stranami k dohode ohľadom lehoty na odstránenie vád diela, táto lehota bude 30 dní od obdržania reklamácie Objednávateľa Zhotoviteľom.
29. Objednávateľ môže zadať odstránenie nejakej vady tretej strane na náklady Zhotoviteľa. Môže tak urobiť vtedy, ak Zhotoviteľ reklamovanú vadu neodstráni včas. Objednávateľ je povinný informovať Zhotoviteľa minimálne 10 (desať) dní vopred o svojom úmysle zadať odstránenie vady tretej strane. Ak Zhotoviteľ sám neodstráni takúto vadu do 10 (desiatich) dní od obdržania informácie podľa predchádzajúcej vety, Objednávateľ môže zadať odstránenie tejto vady tretej strane. Primerané náklady súvisiace s odstránením vady budú vyúčtované Zhotoviteľovi, ktorý ich uhradí Objednávateľovi do 5 (piatich) dní od doručenia faktúry.

**Článok X.**

**Využitie subdodávateľov**

10.1. Zhotoviteľ predkladá v prílohe č. 5 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.

10.2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods.1 písm. b) zákona č.343/2015Z.z o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“), ako aj povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklady preukazujúce, že nový subdodávateľ spĺňa podmienky účasti osobného postavenia v rozsahu požadovanom ust. § 41 ods. 1 písm.b) ZVO. Až do splnenia tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.

10.3. Povinnosti uvedené v bodoch 10.1. a 10.2. nie je Zhotoviteľ povinný plniť v prípade subdodávateľov, ktorí mu dodávajú tovary.

10.4. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa ust. § 41 ods.1 písm. b) ZVO, alebo využitie subdodávateľa, ktorý nespĺňa podmienky podľa ust. § 41 ods.1 písm. b) ZVO alebo povinnosť zápisu do registra partnerov verejného sektora, má Objednávateľ právo odstúpiť od Zmluvy a má nárok na zmluvnú pokutu vo výške 5% z ceny za dielo, za každé porušenie ktorejkoľvek z vyššie uvedených povinností a to aj opakovane.

**Článok XI.**

**Všeobecné a záverečné ustanovenia**

* 1. Zoznam osôb zodpovedných za realizáciu stavebných prác: ............(*musí sa zhodovať s osobami, ktoré úspešný uchádzač uviedol pri preukazovaní splnenia podmienok účasti technickej a odbornej spôsobilosti*.). Zhotoviteľ môže počas plnenia tejto zmluvy použiť aj iné osoby zodpovedné za realizáciu stavebných prác, ale musia to byť osoby s minimálne rovnakými kvalifikačnými predpokladmi a túto kvalifikáciu musí Zhotoviteľ preukázať Objednávateľovi najneskôr tri dni pred začatím činnosti týchto osôb na dodávke diela a to spôsobom rovnakým, ako bol povinný preukázať kvalifikačné predpoklady osôb zodpovedných za realizáciu stavebných prác. V prípade ak tento postup Zhotoviteľ nedodrží, nemôžu sa iné osoby zúčastňovať na dodávke diela ako osoby zodpovedné za realizáciu stavebných prác.
  2. Pri plnení tejto Zmluvy o dielo sa riadia zmluvné strany v prvom rade jej ustanoveniami. Právny vzťah založený touto Zmluvou o dielo sa riadi právnym poriadkom Slovenskej republiky.
  3. S výnimkou štatutárnych zástupcov Objednávateľa resp. inej osoby výslovne písomne splnomocnenej štatutárnymi zástupcami Objednávateľa, nemajú žiadne tretie osoby akékoľvek oprávnenie rokovať alebo dohodovať so Zhotoviteľom zmenu podmienok tejto Zmluvy alebo meniť dohodnutý rozsah Diela, Cenu Diela alebo akokoľvek meniť ustanovenia tejto Zmluvy.
  4. Pre vylúčenie akýchkoľvek pochybností platí, že akékoľvek Zhotoviteľom poskytnuté výkony nad dohodnutý rozsah Diela, prípadné práce naviac, zlepšenia a pod., ktoré nebudú Objednávateľom vopred výslovne písomne uznané formou písomného dodatku k tejto Zmluve, nebudú objednávateľom Zhotoviteľovi uhradené a Zhotoviteľ nie je oprávnený požadovať ich zaplatenie z akéhokoľvek dôvodu.
  5. Pokiaľ nie je v tejto Zmluve o dielo uvedené inak, všetky písomnosti musia byť doručované na adresy strán uvedené v čl. I tejto Zmluvy o dielo alebo na iné adresy, ktorú si strany oznámia. Písomnosť sa považuje za doručenú za nasledovných podmienok:

1. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
2. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
   1. Žiadna zo zmluvných strán nesmie postúpiť práva a povinnosti vyplývajúce z tejto Zmluvy o dielo na tretiu osobu bez predchádzajúceho písomného súhlasu druhej zmluvnej strany.
   2. Akékoľvek dohody, zmeny, alebo doplnenia k tejto Zmluve o dielo sú pre strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto Zmluve o dielo môže predkladať ktorákoľvek zo zmluvných strán. Dodatky k tejto Zmluve o dielo, môžu zmluvné strany uzatvárať v súlade s ustanovením § 18 ZVO.
   3. V prípade zmeny obchodného mena, atestov, čísla účtu alebo iných údajov alebo skutočností, potrebných pre riadne plnenie tejto Zmluvy o dielo, každá zo zmluvných strán oznámi túto skutočnosť bezodkladne druhej zmluvnej strane.
   4. Jednotlivé ustanovenia tejto Zmluvy o dielo sú oddeliteľné v tom zmysle, že neplatnosť niektorého z nich nespôsobuje neplatnosť tejto Zmluvy o dielo ako celku. Pokiaľ by sa v dôsledku zmeny právnej úpravy niektoré ustanovenie tejto Zmluvy o dielo dostalo do rozporu so slovenským právnym poriadkom (ďalej len "kolízne ustanovenie") a predmetný rozpor by spôsoboval neplatnosť tejto Zmluvy o dielo ako takej, bude táto Zmluva o dielo posudzovaná, akoby kolízne ustanovenie nikdy neobsahovala a vzťah zmluvných strán sa bude v tejto záležitosti spravovať všeobecne záväznými právnymi predpismi, pokiaľ sa zmluvné strany nedohodnú na znení nového ustanovenia, ktoré by nahradilo kolízne ustanovenie.
   5. Prílohami tejto Zmluvy o dielo sú:

Príloha č. 1 – Harmonogram prác

Príloha č. 2 – Výkaz výmer

Príloha č. 3 – Súťažné podklady

Príloha č. 4 – projektová dokumentácia

Príloha č. 5 – zoznam subdodávateľov

* 1. Táto Zmluva o dielo sa vyhotovuje v 4 (štyroch) rovnopisoch v slovenskom jazyku, po dvoch pre každú zo zmluvných strán.
  2. Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť dňom nasledujúcom po dni jej zverejnenia v súlade s ustanovením § 47a Občianskeho zákonníka na webovom sídle objednávateľa.

V ........, dňa V ..............., dňa

Za Objednávateľa: Za Zhotoviteľa:

................................................ ............................................

Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s výzvou, prostredníctvom ktorej bol postup verejného obstarávania vyhlásený a týmito súťažnými podkladmi a ak sa budú vymykať obvyklým zmluvným podmienkam a budú znevýhodňovať verejného obstarávateľa.

**Upozornenie!**

**Do zmluvy nesmú byť zapracované zmeny, ktoré by boli v rozpore so súťažnými podkladmi, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v zmluve v ponuke uskutoční, bude jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky.**

**Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú vo vyššie uvedenom návrhu zmluvy!**

**D. SPÔSOB URČENIA CENY**

1. Uchádzačom navrhovaná celková cena musí byť uvedená (v navrhovanej zmluve) v celých EUR, s maximálne dvoma desatinnými miestami za desatinnou čiarkou, musí byť konečná, musí zahrňovať všetky náklady a činnosti spojené s realizáciou dodávky predmetu zákazky tak, ako je to uvedené v časti „*B. Opis predmetu zákazky“* a za podmienok uvedených v časti *„C. Obchodné podmienky*“.

2. Uchádzač ponúknutú cenu za stavebné práce v súlade s bodom 1 tejto časti SP uvedie **v EUR s DPH.**

E. KRITÉRIA NA HODNOTENIE PONÚK A PRAVIDLÁ ICH UPLATNENIA

1. Kritériom hodnotenia ponúk je najnižšia celková cena za predmet zákazky v EUR s DPH.

2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t.j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

3. **Návrh na plnenie kritérií.**

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý odpovedá návrhu na plnení kritérií uvedeného v súťažných podkladoch.

F. PODMIENKY ÚČASTI UCHÁDZAČOV

1. Osobné postavenie

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**II. Finančné a ekonomické postavenie**

Nevyžaduje sa.

**III. Technická a odborná spôsobilosť**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa ZVO, dokladom je referencia,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Verejný obstarávateľ požaduje preukázať uskutočnenie stavebných prác rovnakého alebo obdobného charakteru ako je predmet zákazky v hodnote bez DPH minimálne dosahujúcej predpokladanú hodnotu zákazky.

Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

Odôvodnenie primeranosti podmienky v zmysle § 38 ods. 5 ZVO: Verejný obstarávateľ touto podmienkou účasti overuje preukázanie praktických skúseností s uskutočňovaním stavieb rovnakého alebo podobného charakteru ako je predmet zákazky.

1. Údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy:

a) Minimálne jedna osoba vo funkcii stavbyvedúci stavby uchádzača musí spĺňať nasledovné minimálne požiadavky:

- musí mať odbornú spôsobilosť na výkon činnosti stavbyvedúceho pre pozemné stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov podľa právnych predpisov platných v mieste sídla/adresy tejto osoby.

Dôkazové prostriedky:

- doklad o oprávnení vykonávať činnosť stavbyvedúceho pozemné stavby vydaný Slovenskou komorou stavebných inžinierov (SKSI)–originál alebo úradne osvedčená fotokópia, resp. doklad o ekvivalentnej odbornej spôsobilosti podľa definície vyššie, rovnako originál alebo úradne osvedčená fotokópia .

Odôvodnenie primeranosti podmienky v zmysle § 38 ods. 5 ZVO: Verejný obstarávateľ touto podmienkou účasti overuje využitie kvalifikovaných odborníkov pri plnení predmetu zákazky.

1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods.2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
2. V prípade, že ponuka bude predložená skupinou dodávateľov podľa § 37 ZVO, preukazuje skupina splnenie podmienok účasti týkajúce sa technickej a odbornej spôsobilosti spoločne.

**IV. Doplňujúce informácie**

1. Všetky doklady preukázanie splnenia podmienok účasti predkladá uchádzač ako originály alebo úradne overené kópie.
2. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

G. NÁVRH UCHÁDZAČA NA PLNENIE KRITÉRÍ

**Verejné obstarávanie:** Podlimitná zákazka bez použitia elektronického trhoviska

**Verejný obstarávateľ:** Základná umelecká škola Ľudovíta Rajtera

**Predmet zákazky:** Rekonštrukcia budovy ZUŠ Ľudovíta Rajtera

|  |
| --- |
| **Vyplní uchádzač:**  Obchodné meno uchádzača: ..................................................................................................................  Sídlo alebo miesto podnikania uchádzača: ...................................................................................................................  IČO uchádzača: ...................................................................................................................  Kontaktná osoba uchádzača: ................................................................................................................... |
| **Vyplní uchádzač:**  **Návrh uchádzača na plnenie kritéria:**   |  |  | | --- | --- | | **Kritérium** | **Plnenie kritéria** | | **Celková cena za predmet zákazky v EUR s DPH** |  |     **Ako uchádzač týmto čestne vyhlasujem, že uvedený návrh na plnenie stanoveného kritéria je**  **v súlade s predloženou ponukou a jej prílohami.**  V ................................................... ..............................................................................................  **Potvrdenie osobou oprávnenou konať za uchádzača:**  titul, meno, priezvisko, funkcia, podpis, |